google/wiki40b huggingface dataset:
Βαλανεία

Βασικοί χώροι

Τυπικό παράδειγμα των χώρων ενός λουτρού είναι το κτίσμα που βρίσκεται –σήμερα σε ερειπιώδη μορφή, καθώς μόλις διακρίνονται τα θεμέλια των τοιχοποιιών, στις Οινιάδες της Ακαρνανίας και ανάγεται στον 2ο π.Χ. αιώνα.
Τα λουτρά αυτά ήταν δημόσιας χρήσης και ενώ η διάταξη τους βρίσκεται σε πρώιμο σημείο, παρουσιάζουν τα τρία βασικά στοιχεία που θα εξελιχθούν και θα εμφανιστούν στην ολοκληρωμένη τους μορφή στις λουτρικές εγκαταστάσεις της Ρωμαϊκής Εποχής.
Τα βασικά σημεία των εγκαταστάσεων είναι:
•Ένας μικρός ορθογώνιος χώρος με μία τετράγωνη δεξαμενή νερού, που χρησιμοποιούνταν για τα Ψυχρά λουτρά.
•Ένας δεύτερος κυκλικός χώρος  με έναν ενδιάμεσο χάλκινο λέβητα, αποτελούσε των χώρο των Χλιαρών λουτρών.
•Ο τρίτος χώρος ήταν το «Θερμόν», το δωμάτιο με τα ζεστά λουτρά.

Αρχιτεκτονική

Στην αρχιτεκτονική των Ελληνιστικών λουτρών επικρατούσαν οι κυκλικοί χώροι, με κωνική στέγη και οπαίο, που είχε την δυνατότητα να κλείνει.
Κατά τη Ρωμαϊκή εποχή, η αρχιτεκτονική των λουτρικών εγκαταστάσεων αναπτύχθηκε σημαντικά και τα λουτρά ονομάστηκαν Θέρμες. Τέτοιου είδους κτίρια σώζονται στην Ελλάδα.

Περίοδος Ακμής

Πολλοί συγγραφείς των κλασικών χρόνων θεωρούν τα Βαλανεία ανήθικους τόπους, καθώς και το μπάνιο σε δημόσια μπανιέρα κωμικό. Αυτός είναι ο κύριος λόγος που τα «Βαλανεία» δεν γνώρισαν μεγάλη διάδοση παρά μόνο στα ελληνιστικά χρόνια.
Οι κατακτήσεις του Μεγάλου Αλεξάνδρου έφεραν κοινωνικές και οικονομικές αλλαγές και τότε άρχισαν να οικοδομούνται μεγάλα συγκροτήματα Βαλανείων στα μεσόγεια και Μικρασιάτικα παράλια και την Ασιατική ενδοχώρα.
Ο ανδρικός πληθυσμός της εκάστοτε πόλης επισκεπτόταν πολύ συχνά ένα Βαλανείο, αφού αποτελούσε και χώρο κοινωνικής συναναστροφής.

Λειτουργία Βαλανείων

Τα «Βαλανεία» λειτουργούσαν απο τις 8-9 το πρωί μέχρι την δύση του Ηλίου και οι θαμώνες πλήρωναν ένα μικρό χρηματικό ποσό για την συμμετοχή τους σε αυτό.
Οι κύριες αίθουσες ήταν το αποδυτήριο, το πυριατήριο, το αλειπτήριο, αίθουσα όπου οι αθλητές αλείφονταν με λάδι πρίν την άσκηση.
Πού σώζονται;
Εγκαταστάσεις των «Βαλανείων» έχουν βρεθεί στην Πριήνη, στον Πειραιά, στους Δελφούς, στην Ερέτρια, στην Ελευσίνα, στις Φθιώτιδες Θήβες και πρόσφατα στην Πέλλα.
Λεβεδοντία

Η Λεβεδοντία ήταν αρχαία ελληνική αποικία στην Ταρρακωνησία.
Κτίστηκε από Ίωνες αποίκους, προερχομένους πιθανότατα από την ιστορική Λέβεδο της παραλιακής Ιωνίας (η ελληνιστική Πτολεμαΐς). Οι Ίβηρες Εδετανοί στην περιοχή που κτίστηκε η πόλη εναρμονίστηκαν με το εκεί ελληνικό στοιχείο. Από την προρρωμαϊκή και ρωμαϊκή εποχή σώζονται αμφορείς και ακροκέραμα από ψημένο πηλό με γυναικεία μορφή. Ως ελληνική αποικία, ανέπτυξε πλούσιο το εμπόριο.
Στην θέση της αρχαίας ελληνικής πόλης βρίσκεται η σημερινή ισπανική πόλη Λ' Αμπόλλα, κοντά στην Ταρραγόνα.
Βασίλειος Αν. Πετιμεζάς

Βιογραφία

Ο Βασίλειος Πετιμεζάς ήταν γιος του Αναγνώστη Πετιμεζά της ιστορικής οικογένειας των Πετμεζάδων. Γεννήθηκε στα Καλάβρυτα και σε ηλικία 11 ετών έχασε τον πατέρα του και τον αδελφό του Σωτήρη που φονεύθηκαν σε τούρκικη ενέδρα το 1822. Μετά την απελευθέρωση με υποτροφία του Βασιλέως Όθωνα σπούδασε στο Μόναχο και κατατάχθηκε στη συνέχεια μηχανικός στο ελληνικό πυροβολικό φθάνοντας στο βαθμό του αντιστράτηγου. Διετέλεσε υπουργός των Στρατιωτικών (1861 – 1864, Ιανουάριος – Ιούνιος 1866, Απρίλιος – Μάιος 1886). Επίσης διετέλεσε Αρχηγός του στρατού στη Θεσσαλία και διοικητής της Στρατιωτικής Σχολής Ευελπίδων. Τιμήθηκε με πολλά παράσημα.
Πέθανε στη Αθήνα στις 23 Ιουνίου 1897.
Οίκος της Βουργουνδίας

Ο κλάδος της Πορτογαλίας

Ο Οίκος της Βουργουνδίας περιέχει έναν σημαντικό κλάδο: ο γιος τού Ροβέρτου Α΄, ο Ερρίκος, είχε τέσσερις γιους. Δύο έγιναν δούκες της Βουργουνδίας, ένας επίσκοπος και ο μικρότερος Ερρίκος έγινε κόμης της Πορτογαλίας και γενάρχης του κλάδου των βασιλέων της Πορτογαλίας. Πλάγιος κλάδος ήταν αυτός των Αβίς, που με τη σειρά του είχε πλάγιο κλάδο αυτόν της Μπραγκάνσα.
Εποχή (αστρονομία)

Η εποχή στην αστρονομία είναι μια στιγμή στο χρόνο που χρησιμοποιείται ως σημείο αναφοράς για κάποια μεταβαλλόμενο χρονικό διάστημα μιας αστρονομικής ποσότητας, όπως οι Ουράνιες συντεταγμένες ή τα ελλειπτικά τροχιακά στοιχεία ενός ουράνιου σώματος, γιατί αυτά υπόκεινται σε διαταραχές και μεταβάλλονται με το χρόνο. Οι χρονικά μεταβαλλόμενες αστρονομικές ποσότητες μπορούν να περιλαμβάνουν, για παράδειγμα, το μέσο μήκος ή τη Μέση ανωμαλία ενός σώματος, τον κόμβο της τροχιάς του σε σχέση με ένα επίπεδο αναφοράς, την κατεύθυνση από το απόγειο και το αφήλιο της τροχιάς του, ή το μέγεθος του κύριου άξονα της τροχιάς του.
Η κύρια χρήση των αστρονομικών ποσοτήτων που καθορίζονται με αυτόν τον τρόπο είναι να υπολογίσουν άλλες σχετικές παραμέτρους της κίνησης, προκειμένου να γίνει πρόβλεψη για τις μελλοντικές θέσεις και τις ταχύτητες. Τα εργαλεία που εφαρμόζονται από τους κλάδους της Ουράνιας Μηχανικής ή το υποπεδίο μηχανική τροχιάς (για την πρόβλεψη τροχιών και θέσεων για σώματα σε κίνηση κάτω από τις βαρυτικές επιδράσεις άλλων σωμάτων) μπορεί να χρησιμοποιηθούν για τη δημιουργία ενός αστρονομικού ημερολογίου, ενός πίνακα τιμών που δίνει τις θέσεις και τις ταχύτητες αστρονομικών αντικειμένων στον ουρανό σε μια δεδομένη στιγμή ή στιγμές.
1327 Ναμάκουα

Φυσικά χαρακτηριστικά

Η μέση διάμετρος της Ναμάκουα εκτιμάται σε 25,1 χιλιόμετρα. O φασματικός τύπος της είναι X, ενώ το γεωμετρικό άλβεδό της είναι 0,0404. Δεν είναι γνωστό αν και με ποια περίοδο περιστρέφεται η Ναμάκουα γύρω από τον εαυτό της.
Δακτύλιοι του Δία

Ο πλανήτης Δίας έχει ένα σύστημα δακτυλίων, που είναι γνωστό ως οι δακτύλιοι του Δία. Ήταν το τρίτο σύστημα δακτυλίων που ανακαλύφθηκε στο ηλιακό μας σύστημα, μετά από αυτό του Κρόνου και του Ουρανού. Παρατηρήθηκε για πρώτη φορά το 1979 από το διαστημικό σκάφος Βόγιατζερ 1 και εξετάστηκε πλήρως τη δεκαετία του 1990 από τη διαστημική συσκευή Γαλιλαίος. Επίσης, έχει παρατηρηθεί από το διαστημικό τηλεσκόπιο Χαμπλ και από τη Γη τα τελευταία 23 χρόνια. Η επίγεια παρατήρηση των δακτυλίων του Δία μπορεί να γίνει μόνο από τα μεγαλύτερα διαθέσιμα τηλεσκόπια.
Το σύστημα των δακτυλίων του Δία είναι αμυδρό και αποτελείται κυρίως από σκόνη. Έχει τέσσερα κύρια τμήματα: έναν παχύ εσωτερικό τόρο σωματιδίων που είναι γνωστός ως «δακτύλιος άλω», έναν σχετικά φωτεινό και εξαιρετικά λεπτό «κύριο δακτύλιο» και δυο πλατιούς, παχείς, εξωτερικούς «αμυδρούς δακτυλίους», οι οποίοι πήραν τα ονόματα τους από τους δορυφόρους από τους οποίους αντλούν τα υλικά τους, την Αμάλθεια και τη Θήβη.
Οι κύριος δακτύλιος και η άλως αποτελούνται από σκόνη που εκτινάσσεται από τους δορυφόρους Μήτις, Αδράστεια και από άλλα σώματα που δεν έχουν ακόμη παρατηρηθεί, ως αποτέλεσμα υψηλής ταχύτητας συγκρούσεων. Οι εικόνες υψηλής ανάλυσης που λήφθηκαν το Φεβρουάριο και το Μάρτιο του 2007 από το διαστημικό σκάφος New Horizons αποκάλυψαν μία πλούσια λεπτή δομή στον κύριο δακτύλιο.
Στο ορατό και στο εγγύς υπέρυθρο φως, οι δακτύλιοι έχουν κοκκινωπό χρώμα, εκτός του δακτυλίου της άλω, ο οποίος είναι χρωματικά ουδέτερος ή έχει μπλε χρώμα. Το μέγεθος των σωματιδίων σκόνης στους δακτυλίους ποικίλλει. Ο δακτύλιος άλω πιθανότατα αποτελείται κυρίως από κόκκους σκόνης, μεγέθους μικρόμετρου. Η συνολική μάζα του συστήματος των δακτυλίων (συμπεριλαμβανομένων των σωμάτων που δεν έχουν παρατηρηθεί) είναι ελάχιστα γνωστή, αλλά κυμαίνεται πιθανώς μεταξύ 1.011 έως 1.016 κιλών. Η ηλικία του συστήματος των δακτυλίων δεν είναι γνωστή, αλλά μπορεί να υπάρχει από το σχηματισμό του Δία.
Ένας δακτύλιος θα μπορούσε ενδεχομένως να υπάρχει στην τροχιά της Ιμαλίας, καθώς ο μικρός δορυφόρος S/2000 J 11 ενδέχεται να έχει συντριβεί επάνω στην Ιμαλία και η δύναμη της πρόσκρουσης προκάλεσε την εκτίναξη υλικού μακριά από αυτήν.
Ταράτζι Π. Χένσον

Καριέρα

Στον κινηματογράφο, εμφανίστηκε στην ταινία Η Απίστευτη Ιστορία του Μπέντζαμιν Μπάτον και προτάθηκε για Όσκαρ και SAG Β' Γυναικείου Ρόλου. Το 2016 πρωταγωνίστησε στην ταινία Αφανείς Ηρωίδες και κέρδισε μαζί με όλο το καστ Βραβείο Satellite και Βραβείο Σωματείου Ηθοποιών.
Στην τηλεόραση, πρωταγωνίστησε το 2011 στην τηλεταινία Taken from Me: The Tiffany Rubin Story και προτάθηκε για Emmy Α' Γυναικείου Ρόλου. Από το 2011 ως το 2015 εμφανίστηκε στη σειρά Person of Interest. Από το 2015 πρωταγωνιστεί στη σειρά Empire και έχει κερδίσει μία Χρυσή Σφαίρα Α' Γυναικείου Ρόλου, ενώ έχει προταθεί και για δύο βραβεία Emmy.
Πρωτάθλημα Ε.Π.Σ. Μακεδονίας 1927-28

Το Πρωτάθλημα της ΕΠΣ Μακεδονίας της περιόδου 1927-28 διεξήχθη σε τρείς κατηγορίες με 6 συλλόγους στην Α , 5 στη Β  και 5 στη Γ.

Α΄ Κατηγορία

Το 4ο Πρωτάθλημα Μακεδονίας διεξήχθη το Μάιο του 1928. Συμμετείχαν 6 ομάδες. Πρωταθλητής αναδείχθηκε ο Άρης με προπονητή τον αυστριακό Κέσλερ και πρωταγωνιστές τους Σάββα Βογιατζή (6 γκολ), Νίκο Αγγελάκη (4 γκολ) και Κώστα Βικελίδη (4 γκολ). Ο πρωταθλητής της διοργάνωσης Άρης απέκτησε δικαίωμα συμμετοχής στο πρώτο πρωτάθλημα Ελλάδας της ΕΠΟ, το οποίο κατέκτησε στη συνέχεια.

Β΄ Κατηγορία

Στη Β Κατηγορία από τους 9 συλλόγους που αγωνίστηκαν την προηγούμενη περίοδο απέμειναν 5 καθώς οι δυο (ΠΑΟΚ, Μέγας Αλέξανδρος) προβιβάστηκαν στην Α΄ και οι ΑΕΚ Θεσσαλονίκης και ΠΟ Τροχιοδρομικών διαλύθηκαν.
Οι σύλλογοι ήταν οι εξής: ΑΟ Θεσσαλονίκη, Νεολαία Τούμπας ,  Εργατικός Αστήρ, Νέα Γενεά Καλαμαριάς και Μακαμπή που ήρθε τελευταία και υποβιβάστηκε αφού έδωσε αγώνες διαβάθμισης με τους Μακεδονικό και Αετό από τη Γ'.
Η πρωταθλήτρια ομάδα της ΑΟ Θεσσαλονίκης θα δώσει αγώνα κατάταξης με την ομάδα του Θερμαϊκου (τελευταίος της Α' Κατηγορίας) όπου θα ηττηθεί με 4-1 και θα παραμείνει στην Β' Κατηγορία και την επόμενη χρονιά.

Γ΄ Κατηγορία

Στη Γ κατηγορία εντάχθηκαν 5 σύλλογοι: Μακεδονικός , Αετός , Μελιτεύς , Ερμής Ν.Παπάφη και Β.Α.Ο. Ο Μακεδονικός θα κερδίσει όλους του αγώνες του πρωταθλήματος και θα στεφθεί πρωταθλητής της Γ΄ Κατηγορίας. Στις 1 Απριλίου θα δώσει αγώνα διαβάθμισης με την ουραγό της Β΄ Κατηγορίας, Μακαμπή, όπου θα κερδίσει με 4-0 και θα προβιβαστεί στην πιο πάνω Κατηγορία.
Από τις υπόλοιπες ομάδες, αυτή του Ερμή έδειχνε να κατακτάει τη δεύτερη θέση που θα του έδινε το δικαίωμα να αγωνιστεί και αυτός σε αγώνα διαβάθμισης αλλά τόσο ο νικηφόρος αγώνας του με τον Μελιτέα (3-0), όσο και αυτός με τον Αετό (2-1) θα ακυρωθούν με συνέπεια να καταταγεί στην τέταρτη θέση. Κατά συνέπεια η δεύτερη προνομιούχα θέση θα παιζόταν ανάμεσα στον Αετό και στον Μελιτέα μιας και η ομάδα του ΒΑΟ είχε μόνο ήττες. Στον αγώνα πρωταθλήματος που είχαν δώσει οι δύο αυτές ομάδες στις 5 Φλεβάρη του ΄28, το αποτέλεσμα έληξε 1-1 και ο διατητής δεν διέταξε δεκαπεντάλεπτη παράταση όπως ήταν ο κανονισμός της εποχής με συνέπεια να οριστεί στις 1 Απριλίου ο επαναληπτικός αγώνας του πρωταθλήματος, ο οποίος και θα  έκρινε τη δεύτερη θέση (Αετός και Μελιτέας είχαν από 4 βαθμούς πριν τον αγώνα). Ο Αετός θα κερδίσει με 4-2 αποκτώντας το δικαίωμα για αγώνα διαβάθμισης με την Μακαμπή. Η Μακαμπή παραιτήθηκε από τον αγώνα και έτσι και ο Αετός προβιβάστηκε στη Β Κατηγορία
Kismet

Χαρακτηριστικά

Το Kismet σε αντίθεση με τα άλλα προγράμματα του είδους λειτουργεί παθητικά αυτό σημαίνει ότι μπορεί να ανιχνεύσει, χωρίς να στείλει κάποιο πακέτο, το  ασύρματα σημεία πρόσβασης και τους  πελάτες (clients) και να τα συσχετίσει μεταξύ τους.
Το Kismet μπορεί να αποθηκεύσει τα δεδομένα που μάζεψε σε ειδικά αρχεία που αναγνωρίζονται και από άλλα προγράμματα.
Μάικ Πομπέο

Βιογραφικό

Ο Μάικ Πομπέο γεννήθηκε στις 30 Δεκεμβρίου 1963 στο Όραντζ της Καλιφόρνιας, με καταγωγή από την Ιταλία. Σπούδασε στη Στρατιωτική Ακαδημία των ΗΠΑ και στη Νομική Σχολή του πανεπιστημίου Χάρβαρντ. 
Το 1998, ο Πομπέο, μαζί με άλλους 3 φίλους του, απέκτησε τρεις κατασκευαστές αεροσκαφών, δημιουργούντας την Thayer Aerospace. Το 2006, πώλησε το ενδιαφέρον του για την εταιρεία Nex-Tech Aerospace (πρώην Thayer Aerospace) στην Highland Capital Management. Ο Πομπέο έγινε πρόεδρος της Sentry International, κατασκευαστής εξοπλισμού πετρελαιοπηγών που ήταν επίσης συνεργάτης της Koch Industries.
Ο Πομπέο εκλέχθηκε μέλος της Βουλής των Αντιπροσώπων στις εκλογές του 2010, καταφέρνοντας να διατηρήσει τη θέση του και στις  εκλογές που ακολούθησαν.
Στις 23 Ιανουαρίου 2017, εγκρίθηκε από τη Γερουσία η ανάθεση της διοίκησης της CIA στον Πομπέο, μια υποψηφιότητα που είχε ανακοινωθεί τον Νοέμβριο του 2016, από τον Ντόναλντ Τραμπ.
Ο Πρόεδρος Τραμπ ανακοίνωσε τον Μάρτιο του 2018 ότι θα ορίσει τον Πομπέο για να υπηρετήσει ως υπουργός Εξωτερικών. Η πρόταση εγκρίθηκε από τη Γερουσία τον Απρίλιο του 2018.
Ο Μάικ Πομπέο είναι παντρεμένος 2 φορές και έχει ένα γιο. Ασπάζεται την Ευαγγελική Πρεσβυτεριανή Εκκλησία.
Αντιπτέριση στους Θερινούς Ολυμπιακούς Αγώνες 2016 – Μονό ανδρών

Φάση Ομίλων

Οι αθλητές που τερμάτισαν πρώτοι στους ομίλους τους περνάνε στην επόμενη φάση.
Καρδαρίτσι Αρκαδίας

Τοποθεσία

Βρίσκεται χτισμένο στις νοτιοδυτικές πλαγιές του Αφροδίσιου Όρους και σε υψόμετρο περίπου 880 μέτρων. Η θέση του οικισμού προσφέρει θέα προς την γύρω περιοχή, ενώ τριγύρω του υψώνονται οι κορυφές του Αγίου Γεωργίου, της Αγίας Παρασκευής και του Αγίου Κωνσταντίνου.
Γειτνιάζει με τα χωριά και τους οικισμούς: Βελημάχι, Σούδελη, Αποσκιά στα βορειοανατολικά, Άγιος Νικόλαος, Παραλογγοί στα βόρεια, Πέτας στα βορειοδυτικά, Βιδιάκι στα νοτιοδυτικά· ενώ σε σχετικά κοντινή απόσταση βρίσκονται τα χωριά και οι οικισμοί: Πελέκι, Βούτσης στα νότια-νοτιοανατολικά, Μοναστηράκι στα νότια, Κοντοβάζαινα στα νοτιανατολικά, καθώς και τα Τριπόταμα της Αχαΐας στα βορειοανατολικά. 
Η Τοπική Κοινότητα Καρδαριτσίου συνορεύει με την Τ.Κ. Παραλογγών στα βόρεια και βορειοδυτικά, την Τ.Κ. Βελημαχίου σε όλο το ανατολικό τμήμα της, την Τ.Κ. Μοναστηρακίου στα νότια, και την Τ.Κ. Βιδιακίου στα ανατολικά και νοτιοανατολικά.

Οικονομία

Η τοπική οικονομία βασίζεται στον πρωτογενή τομέα παραγωγής και οι μόνιμοι κάτοικοι του χωριού απασχολούνται κατά κύριο λόγο με την κτηνοτροφία και την γεωργία.

Λοιπά στοιχεία

Το χωριό διαθέτει κοινοτικό κατάστημα, δίπλα στο οποίο βρίσκεται τοποθετημένος ένας ανδριάντας του οπλαρχηγού της Επανάστασης του 21, Θεόδωρου Κολοκοτρώνη. Η κεντρική εκκλησία του χωριού είναι αφιερωμένη στον Άγιο Νικόλαο και βρίσκεται χτισμένη στο νότιο τμήμα του οικισμού. Παλαιότερα στο Καρδαρίτσι λειτουργούσε και Δημοτικό Σχολείο.
Παγκόσμιο Κύπελλο Ποδοσφαίρου Ενόπλων 1956

Το 11ο Παγκόσμιο Κύπελλο Ποδοσφαίρου Ενόπλων (ΣΙΣΜ) (τελική φάση) διεξήχθη στην Πορτογαλία, στις πόλεις Πόρτο, Ιβόρα και Λισαβόνα, από 1 ως 8 Απριλίου 1956. Νικήτρια αναδείχθηκε η Εθνική Ενόπλων της Ιταλίας.

Σύστημα διεξαγωγής

Η τελική φάση διεξήχθη σε όμιλο με βαθμολογία, από την οποία προέκυψε η τελική κατάταξη. Σε περίπτωση ισοβαθμίας υπερτερούσε η χώρα με τον καλύτερο συντελεστή τερμάτων.
Τόνος Αλοννήσου

Ο τόνος Αλοννήσου, γνωστός και ως τονάκι Αλοννήσου, είναι προϊόν συσκευασμένου τόνου που ανήκει στα είδη του λευκού, ερυθρού και κιτρινόπετρου τόνου.

Συλλογή και τυποποίηση

Ο τόνος αλιεύεται, συνήθως με παραγάδια και εν συνεχεία, όσο είναι φρέσκος, γίνεται η επεξεργασία του. Ο τόνος καθαρίζεται προσεκτικά και βράζεται ελαφρά με θαλασσινό αλάτι. Το 50% περίπου που απομένει το βάζουν αποστεριωμένο σε γυάλινα βάζα μαζί με αραβοσιτέλαιο, ελαιόλαδο ή νερό και το συντηρούν, μέχρι πέντε χρόνια. Σημερά λειτουργούν δύο εργαστήρια τυποποίησης, ενώ παλιότερα την παρασκευή του τόνου έκανε ο τοπικός Γυναικείος Αγροτουριστικός Συνεταιρισμός ΙΚΟΣ. Ο τόνος αλοννήσου θεωρείται εκλεκτό προϊόν, παγκοσμίως γνωστό για τη γεύση του, και χρησιμοποιείται σε πολλές συνταγές, ακόμη και για σούσι, και μπορεί να καταναλωθεί και σκέτος.
Άλφα Λύκου

Χαρακτηριστικά

Ο α Λύκου είναι αστέρας δεύτερου μεγέθους (2,30), μία φωτεινότητα που τον καθιστά άμεσα ορατό με γυμνό μάτι. Από την Ελλάδα όμως είναι ορατός πολύ χαμηλά, προς τον νότιο ορίζοντα. Με βάση παραλλακτικές μετρήσεις της διαστημικής αποστολής Hipparcos, ο αστέρας βρίσκεται σε απόσταση περίπου 460 ετών φωτός από τη Γη, ενώ ένας αμυδρός αστέρας που διακρίνεται κοντά του στο τηλεσκόπιο βρίσκεται πιθανότατα σε τελείως διαφορετική απόσταση.
Ο α Λύκου είναι γίγαντας αστέρας με φασματικό τύπο B1.5 III. Η μάζα του είναι περίπου δεκαπλάσια της ηλιακής, αλλά η λαμπρότητά του 25 χιλιάδες φορές μεγαλύτερη από αυτή του Ήλιου. Η ατμόσφαιρά του έχει θερμοκρασία 21.820 K, πράγμα που του προσδίδει γαλανόλευκη απόχρωση. Το 1956 ανακαλύφθηκε ότι είναι περιοδικός μεταβλητός αστέρας του τύπου β Κηφέως (βλ. παλλόμενοι μεταβλητοί αστέρες), με περίοδο 7 ώρες και 6 λεπτά (0,29585 της γήινης ημέρας). Το μέγεθός του μεταβάλλεται κατά περίπου 0,03, ή περίπου κατά 3%.
Η ιδία κίνηση του α Λύκου τον προσδιορίζει ως μέλος της υπο-ομάδας `Ανω Κενταύρου-Λύκου της ομάδας OB Σκορπιού-Κενταύρου, την κοντινότερη τέτοια ομάδα στη Γη. Η ηλικία της ομάδας εκτιμάται σε 16 ως 20 εκατομμύρια έτη.
Τζούμα

Ο Τζούμα είναι ένας συλλογικός όρος για τους αυτόχθονες λαούς της περιοχής Λοφώδων Εκτάσεων της Τσιταγκόνγκ του σημερινού Μπαγκλαντές. Περιλαμβάνουν τους Τσάκμα, Μάρμα, Τριπούρι, Ταντσάνγκια, Τσακ, Πάνχο, Μρου, Μπάουμ, Λουσάι, Χιάνγκ, Γκούρκα, αυτόχθονες Ασσαμέζους, Κεότ (Καϊμπάρτα), Σαντάλ και Χουμί.
Το όνομα τζούμα ("γεωργός τζουμ") προέρχεται από τη καλλιέργεια τζουμ. Είναι επανοικειοποιημένος όρος που χρησιμοποιήθηκε αρχικά από τους ξένους.
Είναι επίσης γνωστοί ως Παχάρι, που απλά σημαίνει "άνθρωποι των βουνών".
Οι Τζούμα είναι γηγενείς άνθρωποι, άσχετοι με τα Βεγγαλικά που ομιλούνται από εθνοτικούς Μπενγκάλι. Θρησκευτικά είναι ξεχωριστοί, καθώς, οι περισσότεροι είναι Βουδιστές, κάποιοι είναι Ινδουιστές και μερικοί είναι Χριστιανοί, με ένα μικρό αριθμό Μουσουλμάνων. Επιπλέον, έχουν διατηρήσει κάποιες παραδοσιακές θρησκευτικές πρακτικές.

Διώξεις από τους Μπενγκάλι

Οι Μπενγκάλι έποικοι και στρατιώτες βίασαν μητρικές γυναίκες Τζούμα (Τσάκμα) "με την ατιμωρησία" με τις Μπανγκλαντεσιανές δυνάμεις ασφαλείας να κάνουν λίγα για τη προστασία των Τζούμα και να βοηθούν τους βιαστές και εποίκους αντί γι'αυτού.
Ο Ταχυδρόμος

Υπόθεση

Ο Μάριο είναι ένας νεαρός που ζει στο απομονωμένο νησί Σαλίνα κατά τα τέλη της δεκαετίας του '50 και ονειρεύεται να μεταναστεύσει στις ΗΠΑ, προσπαθώντας να μη γίνει ψαράς σαν τον πατέρα του. Τελικά του δίνεται μια άλλη ευκαιρία, όταν προσλαμβάνεται στο ταχυδρομείο για να διακινεί την αλληλογραφία του Χιλιανού Πάμπλο Νερούδα, ο οποίος διώκεται από τις αυταρχικές κυβερνήσεις της πατρίδας του κι έχει λάβει πολιτικό άσυλο απ' την Ιταλία, υπό τον όρο ότι θα μένει μόνιμα σε μια ερημική περιοχή της Σαλίνα.
Σύντομα ο Μάριο διαπιστώνει πως το μεγαλύτερο μέρος των επιστολών προέρχεται από θαυμάστριες και μολονότι σχεδόν αγράμματος, ξεκινά να διαβάζει τα ποιήματα του Νερούδα και να συζητά όσο γίνεται περισσότερο μαζί του, ελπίζοντας ότι θα βρει λύση στο μεγάλο του πρόβλημα: ντρέπεται να φλερτάρει. Σιγά-σιγά μυείται στα μυστικά της ποίησης, την οποία χρησιμοποιεί για να γοητεύσει την Μπεατρίτσε που εργάζεται στο καφενείο της θείας της στο λιμάνι. Παράλληλα αναπτύσσει μια πρωτόλεια ταξική συνείδηση και αρχίζει να αμφισβητεί το δεξιό πολιτευτή που κρατά την περιοχή στην καθυστέρηση, ώστε να εκμεταλλεύεται πολιτικά και οικονομικά τους αφελείς νησιώτες.
Κάποια στιγμή η πολιτική κατάσταση στη Χιλή αλλάζει με την εκλογή του προέδρου Σαλβαδόρ Αγιέντε και ο ποιητής διορίζεται πρέσβης στο Παρίσι. Φεύγει με την υπόσχεση ότι θα επιστρέψει - καθώς όμως τα χρόνια περνούν και ο Νερούδα δεν εμφανίζεται, ο Μάριο μένει με την πίκρα ότι ο παλιός του φίλος τον ξέχασε.
Τέσσερα χρόνια αργότερα ο Νερούδα θα ξαναφτάσει στη Σαλίνα, αυτή τη φορά ως επισκέπτης. Ανακαλύπτει ότι ο Μάριο κι η Μπεατρίτσε απέκτησαν έναν γιο, τον οποίο ονόμασαν Παμπλίτο προς τιμήν του. Δυστυχώς όμως ο Μάριο δεν ζει: δολοφονήθηκε από την αστυνομία στη Νάπολη, καθώς ανέβαινε στο βήμα μιας πολιτικής συγκέντρωσης για να εκφωνήσει ένα ποίημα.

Βραβεύσεις

Αν και ταινία χαμηλών τόνων με «σινεφίλ» χαρακτηριστικά, ο Ταχυδρόμος γνώρισε απροσδόκητα θερμή υποδοχή από το ευρύ κοινό και κέρδισε διεθνείς διακρίσεις.
Έλαβε το Βραβείο Όσκαρ Πρωτότυπης Μουσικής για τη σαιζόν 1995, ενώ ήταν υποψήφιος σε τέσσερις ακόμα κατηγορίες που συνήθως περιλαμβάνουν μόνο αμερικανικές παραγωγές: Καλύτερη Ταινία, Σκηνοθεσία, Α' Ανδρικός Ρόλος, Διασκευασμένο Σενάριο. Η υποψηφιότητά του για Καλύτερη Ταινία του στέρησε το δικαίωμα να διεκδικήσει το Όσκαρ Καλύτερης Ξενόγλωσσης Ταινίας, για το οποίο θα ήταν το αδιαφιλονίκητο φαβορί.
Επίσης το 1996 έλαβε τρία Βραβεία της Βρετανικής Ακαδημίας Κινηματογράφου (τα λεγόμενα βρετανικά Όσκαρ): Σκηνοθεσίας, Μουσικής, Καλύτερης Μη Αγγλόφωνης Ταινίας.
Μέτελλος ο Ακραγαντίνος

Ο Μέτελλος ο Ακραγαντίνος ήταν μουσικός του 5ου αιώνα π.Χ. Τον αναφέρει ο Αριστόξενος ως ένα από τους δασκάλους του Πλάτωνα. Με διάφορες παραλλαγές, Μέγυλλος ή Μέγιλλος ή Μέταλλος τα ονόματα αυτά εμφανίζονται σε διάφορες εκδόσεις του Περί μουσικής του Πλουτάρχου.
Κριστίν Ντέιβις

Προσωπική ζωή

Η Ντέιβις δεν παντρεύτηκε ποτέ, αν και είχε σχέσεις με αρκετούς άντρες, μεταξύ αυτών ο Στιβ Μάρτιν και ο Άλεκ Μπάλντουιν. Το 2011 υιοθέτησε ένα κορίτσι, την Τζέμμα.
Γεωγραφία της Γαλλίας

Η Γαλλία είναι μία χώρα της Δυτικής Ευρώπης. Τα θαλάσσια σύνορά της είναι ο Ατλαντικός Ωκεανός, Μεσόγειος, ο Βισκαϊκός Κόλπος στα δυτικά, η Μάγχη στον βορά και η Βόρεια Θάλασσα.

Φυσικοί πόροι

Γαιάνθρακας, σιδηρομετάλλευμα, βωξίτης, ψευδάργυρος, ουράνιο, αντιμόνιο, αρσενικό, ποτάσα, άστριοι, φθορίτης, γύψος, ξυλεία, ψάρια, χρυσός

Φυσικοί κίνδυνοι

Πλημμύρες, χιονοστιβάδες, μεσοχείμωνες ανεμοθύελλες, ανομβρία, πυρκαγιές στον νοτο προς την Μεσόγειο, σεισμοί

Περιβάλλον

Κάποια δάση καταστρέφονται από την όξινη βροχή (μεγάλες δασικές καταστροφές πραγματοποιήθηκαν λόγω της σοβαρής ανεμοθύελλας του Δεκεμβρίου του 1999);
Κρίστιαν Βίλχελμ Άλερς

Βιογραφία

 Ο Άλερς γεννήθηκε στο Αμβούργο και ήταν γιος εμπόρου. Αρχικά εργάστηκε ως λιθογράφος, και το 1877 μετακόμισε στην Καρλσρούη, όπου συνέχισε να εργάζεται ως λιθογράφος. Στο Kunstakademie (Κρατική Ακαδημία Καλών Τεχνών) ήταν λόγιος του Καθηγητή Φέρντιναντ Κέλερ.
Από το 1880-81 υπηρέτησε στον Γερμανικό πολεμικό ναυτικό στο Κίελο όπου ο Αλεξάντερ φον Βέρνερ τον υποστήριξε. Εκεί γνώρισε και τον φίλο του Κλάους Γκρόθ.
Ο Άλερς έγινε πολύ γνωστός όταν δημοσίευσε την συλλογή με τα έργα του "Club Eintracht" το 1888. Συνέχισε με την έκδοση βιβλίων και χαρτών, έτσι στις αρχές της δεκαετίας του 1890 κατάφερε και έκτισε μία βίλα στο Κάπρι της Ιταλίας. Πέρασε εκεί πολλά χρόνια από την ζωή του, όπως και στο Αμβούργο, στην Καρλσρούη αλλά και ταξιδεύοντας τον κόσμο.
Το φθινόπωρο του 1902, υπήρξε ένα σκάνδαλο. Ο Φρίντριχ Άλφρεντ Κρούπ, ένα άλλο διάσημο πρόσωπο που ζούσε στο Κάπρι, κατηγορήθηκε από κάποιες ιταλικές εφημερίδες για ομοφυλοφιλία και παιδεραστία. Μερικές εβδομάδες αργότερα κατηγορήθηκε και ο Άλερς από το δικαστήριο. Ο Κρούπ πέθανε μερικές εβδομάδες αργότερα, πιθανόν από αυτοκτονία. Ο Άλερς κατάφερε να διαφύγει πριν αρχίσει η δίκη, η οποία αποφάσισε ποινή φυλάκισης 4½ χρόνων γι'αυτόν. Σύμφωνα με συνέντευξη του Τίτο Φιοράνι στην Le monde "Ο Άλερς είχε σαφώς ομοφυλοφιλικές τάσεις, και του άρεσε να περιβάλλει τον εαυτό του με αγόρια, τα οποία χρησιμοποιούσε συχνά ως μοντέλα".
Ο Άλερς άφησε το Κάπρι και ξεκίνησε να ταξιδεύει σε όλο τον κόσμο για πάνω από 10 χρόνια, έμεινε λίγο καιρό στη Νέα Ζηλανδία, τη Σαμόα, και την Αυστραλία. Κατά τη διάρκεια αυτής της περιόδου, χρησιμοποιούσε συχνά το ψευδώνυμο "W. Andresen", και έβγαζε χρήματα κάνοντας πορτρέτα πλουσίων. Πέθανε το 1915 στην Καρλσρούη μερικούς μήνες μετά την επιστροφή του στη Γερμανία.
2865 Λόρελ

Φυσικά χαρακτηριστικά

Η μέση διάμετρος του Λόρελ εκτιμάται σε 14,72 ± 1,2 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,224 ± 0,043. Ο Λόρελ περιστρέφεται γύρω από τον εαυτό του μία φορά κάθε 15 ως 28 περίπου.
Γκραν Πρι Σιγκαπούρης 2019 (Φόρμουλα 1)

Αγώνας

Ο αγώνας θα διεξήχθη την Κυριακή 22 Σεπτμβρίου 2019.
Γκόττφριντ Μίντσενμπεργκ

Βιογραφία

Γεννήθηκε στις 17 Μαρτίου 1940 στο Νόρντχαουζεν. Τελείωσε το γυμνάσιο στο Βόλφσμπουργκ και σπούδασε φυσική στο Πανεπιστήμιο του Γκίσεν, όπου αναγορεύτηκε διδάκτωρ και αποφοίτησε το 1971. Από το 1976 εργάστηκε στο ερευνητικό κέντρο μελέτης GSI (GSI Helmholtzzentrum für Schwerionenforschung) στο Ντάρμσταντ και προσέφερε σημαντικά στην κατασκευή του SHIP (Separator of Heavy Ion Reaction Products). Παράλληλα με την ερευνητική του εργασία υπηρέτησε και ως καθηγητής στο Πανεπιστήμιο του Μάιντς, όπου δίδαξε μέχρι το 2005. Εκτός από την φυσική ασχολήθηκε και με τη θεολογία και φιλοσοφία. Διακρίθηκε για την εργασία του και τιμήθηκε με το βραβείο Ρέντγκεν (Röntgen-Preis) του Πανεπιστημίου του Γκίσεν το 1983. Από κοινού με τον Ζίγκουρντ Χόφμαν (Sigurd Hofmann) τιμήθηκε με το βραβείο Όττο Χαν (Otto-Hahn-Preis) που απονέμει η πόλη της Φρανκφούρτης.